OpenLLM-France/wikimedia huggingface dataset:
# Caterina Mas i Porcell

Catalina Mas i Monfredi, coneguda com a Caterina Mas i Porcell, esmentada també amb el nom italianitzat de Catterina i sovint amb el cognom Mas-Porcell (Barcelona, ca. 1820, ibídem, 4 d'abril de 1887), fou una soprano catalana que va fer-se un lloc entre les cantants més reconegudes de l'època i una de les estrelles del Gran Teatre del Liceu de Barcelona durant quatre dècades (1838-1878).
Va néixer a Barcelona al voltant de 1820, segons la inscripció de defunció del 1887, que indica que tenia 67 anys en morir.
Molts especialistes parlen d'ella com a "soprano catalana", però també és possible que fos mallorquina. Va cantar al Teatre Principal de Palma diverses vegades, dirigida pel mestre Joan Goula, que des del 1866 es va fer càrrec d'aquest teatre, però la seva carrera la va desenvolupar bàsicament al Liceu de Barcelona. L'any 1838 va interpretar Gli Arabi nelle Gallie de Pacini, Zelmira de Rossini, La straniera de Bellini, Il Conte d'Essex de Mercadante, La Caritea de Mercadante, Gemma di Vergy de Donizetti, Zampa d'Hérold, Il giuramento de Mercadante. Diverses d'aquestes representacions n'eren les estrenes. Després de cada concert sempre rebia crítiques positives. Aben-Abulema (pseudònim de Joan Cortada i Sala) va escriure al Diario de Barcelona del 28 de maig de 1839: "la Sra Mas canta amb gust, la seva veu és molt agradable, sent el que cal i fa sentir als que l'escolten. En la seva línia és una cantant que agrada i amb raó".
Va contraure matrimoni amb el compositor, tenor i director d'orquestra Francesc Porcell i Guàrdia l'any 1836. La seva filla Isolina Porcell i Mas, nascuda a Barcelona en 1837, va ser també cantant del Liceu, com a comprimària. Va morir de tuberculosi el 23 de setembre de 1865.
Caterina Mas va morir de càncer interino el 4 d'abril de 1887 a Barcelona.

## Referències

* 1 2 3 4 Registre Civil de Barcelona, defuncions de l'any 1887, número de registre 3209.Arxiu Municipal Contemporani de Barcelona
* ↑ «Diccionari biogràfic de dones». Xarxa Vives d'universitats. Arxivat de l'original el 2011-09-03. [Consulta: 19 agost 2011].
* ↑ Mas i Vives, Joan. Diccionari del teatre a les Illes Balears. L'Abadia de Montserrat, 2006. ISBN 9788484158325.
* ↑ Registre de Defuncions de l'Ajuntament de Barcelona, any 1865, número de registre 7126.
# Perxe del carrer del Porxo

El Perxe del carrer del Porxo és una obra de Garcia (Ribera d'Ebre) inclosa a l'Inventari del Patrimoni Arquitectònic de Catalunya.

## Descripció

El carrer del Porxo on està situat rep aquest nom en honor seu, i comunica el carrer Major i la plaça Catalunya.
Perxe situat a la planta baixa d'un edifici de tres nivells d'alçat. S'obre de cara al carrer Major amb un portal d'arc carpanell arrebossat. Està suportat per bigues de fusta col·locades de forma perpendicular al carrer, entre les quals s'hi conserven parts encanyissades. L'edifici sota el que està construït ha estat restaurat modernament, quan s'hi va afegir un sòcol de rajola.

## Referències

* 1 2 «Perxe del carrer del Porxo». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 març 2019].
# Província marítima d'Algesires

La província marítima d'Algesires és una de les trenta províncies marítimes que divideixen el litoral espanyol. Es correspon amb la costa de l'estret de Gibraltar. La seua matrícula és AL i comprèn l'àrea des del riu Zahara fins a la punta de la Chullera.
Aquesta província es divideix en dos districtes:

## Referències

* ↑ «REAL DECRETO 638/2007, de 18 de mayo, por el que se regulan las Capitanías Marítimas y los Distritos Marítimos». BOE. [Consulta: 16 gener 2012].
# HGS

HGS té els següents significats:
* Partit Estatal Reformat (del seu nom en neerlandès Hervormd Gereformeerde Staatspartij), partit polític històric dels Països Baixos
* Holocaust and Genocide Studies, revista científica especialitzada en temes de genocidi
* HgS també és la fórmula química del cinabri, sulfur (S) de mercuri (Hg)
# Ellopostoma megalomycter

Ellopostoma megalomycter és una espècie de peix de la família dels balitòrids i de l'ordre dels cipriniformes.

## Morfologia

* Els mascles poden assolir 4,9 cm de longitud total.

## Alimentació

Menja petits invertebrats, algues i detritus.

## Hàbitat

És un peix d'aigua dolça, demersal i de clima tropical.

## Distribució geogràfica

Es troba a Àsia: la Malàisia peninsular i l'oest de Borneo.

## Referències

* ↑ uBio (anglès)
* 1 2 3 Vaillant L. L., 1902. Résultats zoologiques de l'expédition scientifique Néerlandaise au Bornéo central. Poissons. Notes Leyden Mus. v. 24 (note 1). 1-166.
* ↑ BioLib (anglès)
* 1 2 Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Kottelat, M. i E. Widjanarti, 2005. The fishes of Danau Sentarum National Park and the Kapuas Lakes area, Kalimantan Barat, Indonesia. Raffles Bull. Zool. Supplement (13):139-173.
* ↑ Roberts, T.R., 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
* ↑ GBIF (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hanel, L. i J. Novák, 2002. Ceské názvy zivocichu V. Ryby a ryboviti obratlovci (Pisces) 3., maloústí (Gonorhynchiformes) - máloostní (Cypriniformes). Národní muzeum (zoologické oddelení), Praga.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB (txec)
* ION (anglès)
# Perpètua de Gaià

Perpètua de Gaià és una figura llegendària, originada segurament per explicar l'advocació de l'Església de Santa Perpètua de Gaià i donant lloc a una duplicació de personalitat hagiogràfica. En aquest cas, però, es tracta d'una llegenda totalment fantasiosa, sense cap fonament històric i amb trets típics del folklore. Segons Joan Amades, la santa era venerada el 12 de setembre, però no figura en cap santoral ni martirologi.

## Llegenda

Perpètua va néixer al castell de Gaià, que en prengué el nom, i era filla del senyor del castell. De gran bellesa, va atreure molts pretendents, però ella es volia consagrar a la vida religiosa i els refusà. Un d'ells, molt ric i arribat d'un país llunyà, quedà fascinat per la seva virtut i, malgrat el refús, es quedà a viure prop d'ella, per imitar-la en la seva vida cristiana.
Quan Perpètua quedà òrfena va repartir el seu patrimoni entre els pobres. El cavaller va fer el mateix i donà la seva fortuna als necessitats. El cavaller tornà a la seva terra per vendre les seves terres i, en tornar, trobà que Perpètua havia ingressat al monestir de Vallbona de les Monges. Quan el cavaller va donar en caritat tot el que tenia se li va aparèixer el diable i li va prometre que li donaria tot l'or que volgués si passats set anys li lliurava la seva ànima. El cavaller va pactar amb el diable, ja que preferia tenir quelcom per repartir entre els desfavorits i ajudar-los.
Quan estava a punt d'acabar-se el termini donat pel dimoni, el cavaller va anar a veure Perpètua al monestir de Vallbona i li explicà el cas. Ella se'n va compadir i l'acompanyà, i quan el diable arribà per endur-se l'ànima del cavaller ella li mostrà la creu i el diable marxà esporugit i amb les mans buides.
El cavaller es feu monjo al monestir de Poblet i la monja visqué a Vallbona i morí en llaor de santedat, essent-hi venerada a la seva mort. El castell prengué llavors el nom actual.

## Bibliografia

* Joan Amades. Costumari català. Vol. V, p. 98-99.
# Catonetria

Catonetria caeca és una espècie d'aranya araneomorfa de la subfamília Erigoninae, dins de la família Linyphiidae.
És l'únic membre del gènere monotípic Catonetria.
Fou descrit per primera vegada per Alfred Frank Millidge i N. P. Ashmole l'any 1994,

## Distribució

És un endemisme de l'Illa de l'Ascensió.

## Referències

* ↑ Platnick, 2011: The world spider catalog 12.0 (American Museum of Natural History).
* ↑ Millidge, A. F.; Ashmole, N. P. «A new genus and species of cave spider from Ascension Island (Araneae: Linyphiidae).». Bulletin of the British Arachnological Society, vol. 9, 1994, pàg. 221–223.
* ↑ «Gen. Catonetria Millidge & Ashmole, 1994». . Natural History Museum Bern, 2019. DOI: 10.24436/2.

## Enllaços externs

* a ION (anglès)
* Nomenclator Zoologicus (anglès)
# Yossi Ghinsberg

Yosseph "Yossi" Ghinsberg (hebreu: יוסי גינסברג) és un aventurer israelià, autor, empresari, humanitari i motivador, amb seu a Austràlia. Ghinsberg és conegut per la seva història de supervivència quan va ser encallat en una part desconeguda de la selva amazònica boliviana durant tres setmanes el 1981. Ghinsberg és un empresari tecnològic i fundador de Headbox, una aplicació mòbil dissenyada per integrar tota l'activitat de les xarxes socials en un sol feed, i Blinq, una aplicació mòbil que ofereix actualitzacions en viu de les xarxes socials i l'activitat.
La història de supervivència de Ghinsberg va ser promulgada en el thriller psicològic Jungle de 2017 protagonitzada per Daniel Radcliffe com Yossi Ghinsberg. La història de Ghinsberg també va aparèixer a la sèrie de documentals I Should not Be Alive a Discovery Channel.

## Referències

* ↑ Baldivieso, Gina «Yossi Ghinsberg, el israelí que renació en la selva amazónica de Bolivia». Agència EFE, 28-09-2016 [Consulta: 8 gener 2018].

## Enllaços externs

* Lloc web oficial Arxivat 2017-11-16 a Wayback Machine.
# Mnet

Mnet (acrònim de Music Network) és un canal de música de pagament de Corea del Sud propietat de CJ E&M, una divisió de CJ ENM, que forma part de CJ Group.
El CJ E&M Center Studio situat a Sangam-dong, Mapo-gu, Seül, és el centre de difusió i enregistrament de molts programes de Mnet amb públic d'estudi, concretament l'espectacle de música setmanal en directe M Countdown. També és escenari d'actuacions en directe d'espectacles de supervivència com Superstar K, Show Me The Money, Unpretty Rapstar, Produce 101, Queendom i Road to Kingdom. Altres espectacles es roden a CJ E&M Studio a Ilsan.
# HFS

HFS té els següents significats:
* Hospitality Franchise Systems, empresa proveïdora de serveis comercials i de consum amb seu a Nova York
* Hierarchical File System, sistema de fitxers desenvolupat per Apple Inc.
# Ely (Minnesota)

Ely és una població dels Estats Units a l'estat de Minnesota. Segons el cens del 2000 tenia 3.724 habitants.

## Demografia

Segons el cens del 2000, Ely tenia 3.724 habitants, 1.912 habitatges, i 916 famílies. La densitat de població era de 528,6 habitants per km².
Dels 1.912 habitatges en un 21,4% hi vivien nens de menys de 18 anys, en un 41,6% hi vivien parelles casades, en un 8,4% dones solteres, i en un 45,9% no eren unitats familiars. En el 39% dels habitatges hi vivien persones soles el 21,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 2,72.
Per edats la població es repartia de la següent manera: un 17,8% tenia menys de 18 anys, un 16,2% entre 18 i 24, un 21,6% entre 25 i 44, un 22,9% de 45 a 60 i un 21,6% 65 anys o més.
L'edat mediana era de 41 anys. Per cada 100 dones de 18 o més anys hi havia 102,6 homes.
La renda mediana per habitatge era de 27.615 $ i la renda mediana per família de 36.047 $. Els homes tenien una renda mediana de 34.559 $ mentre que les dones 18.833 $. La renda per capita de la població era de 16.855 $. Entorn del 9,5% de les famílies i el 14,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ely». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Ely». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Yuri Kawamura

Yuri Kawamura (川村 優理, 17 de maig de 1989) és una futbolista japonesa.

## Selecció del Japó

Va debutar amb la selecció del Japó el 2010. Va disputar 32 partits amb la selecció del Japó. Ha disputat Copa del Món de 2015.

## Estadístiques

Selecció del Japó :
| Anys | Partits | Gols |
| 2010 | 2 | 0 |
| 2011 | 0 | 0 |
| 2012 | 0 | 0 |
| 2013 | 2 | 0 |
| 2014 | 7 | 1 |
| 2015 | 10 | 1 |
| 2016 | 8 | 0 |
| 2017 | 3 | 0 |
| Total | 32 | 2 |

## Referències

* ↑ 2010, 2013, 2014, 2015, 2016, 2017 Japan Football Association(japonès)

## Enllaços externs

* Yuri Kawamura, Fitxa a Soccerway
# Pere de Rates

Pere de Rates va ser un personatge llegendari, primer bisbe catòlic de Braga (Hispània Ulterior) entre l'any 45 i 60. És una figura fictícia, ja que l'arquebisbat de Braga no està documentat fins al començament del segle v.

## Llegenda

Segons la tradició, havia estat consagrat pel mateix apòstol Jaume el Major en el seu mític viatge a Galícia de l'any 44. En visitar la serralada de Rates, al consell de Póvoa de Varzim, va trobar Pere, el convertí i el nomenà bisbe de la primera comunitat cristiana de Braga. A banda de la inexistència d'aquest bisbat fins al segle v, està provat que Sant Jaume era, en aquell moment, a Jerusalem, on va celebrar la Pasqua.
Pere de Rates continuà predicant i convertint els pagans de la regió. Va guarir una jove princesa d'una greu malaltia, i va convertir-la al cristianisme; la princesa, llavors, va fer vot de castedat i el seu pare, enutjat, va fer matar el bisbe, que fou decapitat.
Va ésser succeït pel també fictici Sant Basili de Braga.

## Veneració

Malgrat la inversemblança de la història i la manca de fonament, la llegenda arrelà. Gregori Maians fou un dels que, ja al segle xviii, van demostrar que la tradició no corresponia amb la realitat històrica.
Segles més tard, l'eremita Fèlix, pescador de Vila de Mendo (Estela, Póvoa de Varzim) que vivia retirat a la serralada de Rates, va veure una llum que lluïa a les nits sobre un lloc concret de la muntanya. Encuriosit, hi va trobar el cos de sant Pere de Rates. Hi aixecà una església, on sebollí el cos i on sorgí el Monestir de São Pedro de Rates; el 1552 fou traslladat a la catedral de Braga.

## Notes

* ↑ A Chronicones impugnados, ca. 1725, manuscrit que no arribà a publicar, tot i que ja els ataca a Censura de historias fabulosas.
# Mnesístrat

Mnesístrat (grec antic: Μνησίστρατος, llatí: Mnesistratus) fou un filòsof grec nadiu de Tasos i deixeble de Plató.
Derivat de les seves idees va sorgir una secta específica de filòsofs que foren anomenats mnesistràtics, però no se sap si ell mateix la va fundar o fou creada posteriorment al seu temps. L'esmenta principalment Diògenes Laerci.

## Referències

* ↑ Mnesistratus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1107
# György Konrád

György Konrád (Debrecen, 2 d'abril de 1933 - Budapest, 13 de setembre de 2019) va ser un escriptor i sociòleg hongarès, un dels principals líders de la dissidència comunista.

## Biografia

Va néixer en una família de religió jueva. Després de realitzar els seus estudis secundaris l'any 1951 ingressà a la universitat Eötvös Loránd de Budapest, on estudià literatura, sociologia i psicologia.
A partir de 1956, durant la Revolució Hongaresa, inicià la seva oposició al règim comunista i soviètic que s'instal·là al seu país, el que li feu perdre la seva feina a l'Institut de planificació urbana de Budapest, arribant a ser empresonat el 1976. L'any 1982 s'instal·là a Berlín, ciutat en la qual va viure fins al 1984.

## Obra literària

Autor de deu novel·les traduïdes en una quinzena de llengües, també ha publicat obres polítiques i sociològiques. Una de les novel·les més conegudes de Konrád és "El visitant", un retrat del sofriment de la societat moderna urbana i industrial, vista des del punt de vista d'un funcionari dels serveis socials.
El 1991 fou guardonat amb el Premi de la Pau del Comerç Llibreter Alemany concedit a la Fira del Llibre de Frankfurt i l'any 2001 fou guardonat amb el Premi Internacional Carlemany, concedit per la ciutat d'Aquisgrà en favor dels seus valors democràtics i pacifistes.

## Enllaços externs

* Web de Konrád
* (anglès) Biografia de Konrád Arxivat 2011-06-04 a Wayback Machine.
* (anglès) Premi Internacional Carlemany, edició 2001
# Pla Dawes

El Pla Dawes reconsidera els pagaments de reparacions de guerra per Alemanya que s'han pactat el 1924 en aplicació del Tractat de Versalles del 1919 a l'acabar la Primera Guerra Mundial.

## Referències

* ↑ «Pla Dawes». Gran Enciclopèdia Catalana. Barcelona: Grup Enciclopèdia Catalana.
* ↑ «Dawes Plan | History, Facts, & Economic Growth | Britannica» (en anglès). [Consulta: 10 novembre 2023].

## Vegeu també

* Els feliços anys vint
* Ocupació del Ruhr
# Catedral de Kàmianets-Podilski

La catedral dels Sants Pere i Pau és una església de l'Església catòlica a Ucraïna, situada a la ciutat de Kàmianets-Podilski. Els serveis se celebren segons els ritus romans i llatins. L'església també és la seu de la diòcesi de Kàmianets-Podilski.

## Història

Els fonaments de l'edifici actual es remunten a la construcció de la primera catedral de pedra al segle xvi durant el bisbat de Jakub Buczacki presumiblement sobre el terreny d'un lloc de culte anterior construït en fusta i que es remunta al segle xiv quan, a petició de Lluís I d'Hongria, el papa Gregori XI autoritzà el naixement de la diocesi l'any 1375. La capella armènia de la Mare de Déu i la capella del Santíssim Sagrament es remunten al període comprès entre 1547 i 1563. Construïda inicialment en estil renaixentista, l'església va ser reformada en estil barroc durant els anys entre 1646 i 1648.
Quan els turcs van conquerir la ciutat el 1672 no van destruir la catedral, sinó que van la van convertir en una mesquita i van construir un minaret davant la façana. Quan els polonesos van reconquerir la ciutat el 1699 no van destruir-lo, sinó que van posar una estàtua de la Mare de Déu al capdamunt.
A mitjans del segle xviii, va experimentar una nova remodelació d'estil barroc tardà.
Amb l'arribada de la Unió Soviètica, l'església va ser despullada per primera vegada dels seus tresors el 1922 i després es va transformar en museu el 1936. Tornat a la seva funció d'edifici religiós durant l'ocupació alemanya entre 1941 i 1945, es va convertir després en un museu de l'ateisme durant tot el període soviètic posterior. El 13 de juny de 1990 es va consagrar finalment i el 29 de juny següent s'hi va celebrar la primera missa.

## Notes

* ↑ «Cathedral of Sts. Peter and Paul» (en anglès). [Consulta: 8 març 2022].

## Bibliografia

* Karol Iwanicki, Katedra w Kamieńcu, Varsavia 1930
* Elżbieta Burda. Sierakowski Wacław Hieronim z Bogusławic Jan Andrzej h. Ogończyk (1700—1780) // Polski Słownik Biograficzny. — Varsavia — Cracovia: Accademia polacca delle scienze, 1996. — Vol. XXXVII/2. — Zeszyt 153. — p. 312.
* E. Janas, W. Kłaczewski, J. Kurtyka, A. Sochacka (opracowali). Urzędnicy podolscy XIV—XVIII wieków. — Kórnik, 1998. — 243 s. — p. 170. — ISBN 83-85213-00-7 oppure ISBN 83-85213-22-8.
# Zacharias Dase

Johann Martin Zacharias Dase (1824-1861) va ser un hàbil calculador mental alemany.

## Vida i Obra

Dase va anar a l'escola a Hamburg des de molt nen. També des de la seva infància va mostrar aptituds extraordinàries en el càlcul mental. Va patir d'epilèpsia tota la seva vida. Als quinze anys ja viatjava per tot Europa fent demostracions de les habilitats: era capaç de calcular el producte de dues xifres de 8 dígits en menys d'un minut i sense paper i d'altres proeses semblants.
Va calcular en dos mesos els primers 200 dígits del nombre π a partir d'una fórmula derivada per John Machin al segle XVIII:
    ${\frac {\pi }{4}}=\arctan {\frac {1}{2}}+\arctan {\frac {1}{5}}+\arctan {\frac {1}{8}}$
També va publicar taules de logaritmes i de factors.

## Referències

* ↑ Agarwal & Sen, pàgina 279.
* ↑ McCreery, pàgina 5.

## Bibliografia

* Agarwal, Ravi; Sen, Syamal. Creators of Mathematical and Computational Sciences (en anglès). Springer, 2014. ISBN 978-3-319-10869-8.
* McCreery, Louis «Mathematical Prodigies» (en (anglès)). Mathematics News Letter, Vol. 7, Num. 7/8, 1933, pàg. 4-12.

## Enllaços externs

* O'Connor, John J.; Robertson, Edmund F. «Zacharias Dase» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Monestir de Timotesubani

El monestir de Timotesubani inclou un complex monàstic medieval (en georgià: ტიმოთესუბანი); pertany a l'Església ortodoxa georgiana i està situat a la localitat del mateix nom, a Borjomi Gorge, regió de Samtskhe-Javakheti, a Geòrgia.

## Història

El conjunt consta d'una sèrie d'estructures construïdes entre els segles XI i XVIII, de les quals l'església de la Dormició és l'edifici més gran i artísticament exquisit, construït durant l'«Edat d'or» de la Geòrgia medieval sota ordres de la reina Tamara de Geòrgia (r. 1184-1213). Una inscripció contemporània commemora el noble georgià Salva d'Akhaltsikhe com a patró de l'església.

## Descripció

L'església té un disseny de planta de creu amb cúpula construïda en pedra rosa, amb tres absis que es projecten cap a l'est. La cúpula descansa sobre dos pilars i lleixes de l'altar, col·locades lliurement. Posteriorment, es van agregar dos portals, a l'oest i sud. Té 20 m de llarg, 13,8 m d'amplada i 21,5 m d'alçada.
L'interior va ser decorat amb pintura al fresc, com a mínim, a partir de 1220. Els murals de Timotesubani són coneguts per la vivacitat i complexitat del programa iconogràfic. E. Privalova i els seus col·legues van netejar i estudiar aquests frescs en la dècada del 1970 i els van sotmetre a un tractament d'emergència i conservació amb l'ajut del Fons Mundial de Monuments i la Fundació Samuel H. Kress en la dècada del 2000.
Les restes dels antics edificis del monestir pertanyen als segles X-XI i se situen al nord del temple principal. També n'hi ha una petita església de pedra del segle xi. Hi ha ruïnes d'alguns edificis residencials que encara romanen al territori del monestir.

## Galeria dels frescs

* Cúpula
* Mural d'un sant guerrer
* Mural del segle xiii

## Referències

* ↑ «Μοναστήρι του Τιμοτεσουμπάνι». Arxivat de l'original el 2019-07-15. [Consulta: 15 juliol 2019].
* ↑ Eastmond, Antony (1998), Royal Imagery in Medieval Georgia, p. 211. Penn State Press.
* ↑ Preservation of Medieval Monuments: the Church of the Virgin in Timotesubani Arxivat 2019-07-03 a Wayback Machine.. The Georgian Arts & Culture Center, abril del 2007.